Il-President Amerika, Donald Trump ħalef li ma jordnax lill-Amerikani biex jilbsu l-maskra biex iwaqqfu l-imxija tal-Coronavirus. Il-kummenti ta' Trump imorru kontraa dak li qal Dr Fauci, l-ogħla espert tal-pajjiż li għandu x'jaqsam ma' mard infettiv, li jemmen li l-ilbies tal-maskri għandu jkun obbligatorju. Trump deher ġimgħa ilu liebes maskra huwa stess iżda jibqa' jinsisti li l-Amerikani għandhom ikollhom il-libertà kollha li jiddeċiedu huma jilbsux il-maskra jew le.